VILNIAUS RAJONO SAVIVALDYBĖS ADMINISTRACIJA

VILNIAUS RAJONO SAVIVALDYBĖS IŽDO TARPINIŲ FINANSINIŲ ATASKAITŲ PAGAL 2023 M. RUGSĖJO 30 D.DUOMENIS

AIŠKINAMASIS RAŠTAS

2023-11-17 Nr.

1. BENDROJI DALIS

Vilniaus rajono savivaldybės administracija yra biudžetinė įstaiga, kodas 188708224, adresas: Rinktinės g. 50, LT-09318 Vilnius, Lietuvos Respublika.

Savivaldybės iždas yra juridinio asmens teisių neturintis išteklių fondas, kurio veikla kaupti, valdyti ir naudoti savivaldybės išteklius.

Savivaldybės iždo apskaitą tvarko ir finansinių ataskaitų rinkinį rengia savivaldybės administracijos Buhalterinės apskaitos skyrius.

Iždo sąskaitose kaupiami savivaldybės biudžeto piniginiai ištekliai, kurie pervedami į asignavimų valdytojų sąskaitas jų programoms vykdyti.

Vilniaus rajono savivaldybės iždas kontroliuojamų arba asocijuotų subjektų bei filialų ar kitų struktūrinių padalinių neturi.

Savivaldybės iždo finansinių ataskaitų rinkinys parengtas pagal VSAFAS taikytinus išteklių fondų apskaitai ir finansinių ataskaitų sudarymui.

Finansinių ataskaitų rinkinys sudarytas pagal 2023 m. rugsėjo 30 dienos apskaitos duomenis.

Finansinėse ataskaitose pateikiami duomenys išreikšti eurais.

1. APSKAITOS POLITIKA

Tvarkant iždo apskaitą vadovaujamasi bendraisiais apskaitos principais, nustatytais 1-ajame VSAFAS „Finansinių ataskaitų rinkinio pateikimas“.

Iždo apskaitos politika taikoma nuolat. Apskaitos politika keičiama tik vadovaujantis 7-uoju VSAFAS „Apskaitos politikos, apskaitinių įverčių keitimas ir klaidų taisymas“ ir taikoma vienodai visiems finansinių ataskaitų straipsniams, kuriems turi įtakos apskaitos politikos keitimas.

Apskaitos politika apima ūkinių operacijų ir įvykių pripažinimo, įvertinimo ir apskaitos principus, metodus ir taisykles.

Apskaitoje ūkinės operacijos ir įvykiai registruojami ir finansinių ataskaitų rinkinys sudaromas taikant šiuos bendruosius apskaitos principus: kaupimo, subjekto, veiklos tęstinumo, periodiškumo, pastovumo, piniginio mato, palyginimo, atsargumo, neutralumo, turinio viršenybės prieš formą.

Sudarant iždo biudžeto vykdymo ataskaitų rinkinį, vadovaujamasi šiais bendraisiais apskaitos principais: pinigų, subjekto, periodiškumo, pastovumo, piniginio mato.

Visos ūkinės operacijos ir ūkiniai įvykiai registruojami iždo sąskaitų plano sąskaitose, taikant iždo apskaitos politiką, parengtą pagal VSAFAS reikalavimus, taikomus atskiroms ūkinėms operacijoms ir ūkiniams įvykiams registruoti, finansinių ataskaitų elementams įvertinti ir apskaitos procedūroms.

Iždo apskaitoje taikomi visi VSAFAS, išskyrus: 13-ąjį VSAFAS „Nematerialusis turtas“, 12-ąjį VSAFAS „Ilgalaikis materialusis turtas“, 16-ąjį VSAFAS „Biologinis turtas ir mineraliniai ištekliai“, 8-ąjį VSAFAS „Atsargos“.

Sudarant iždo finansines ataskaitas, vadovaujamasi 26-uoju VSAFAS „Išteklių fondo apskaita ir finansinių ataskaitų rinkinys“.

Apskaitos politika aprašyta 2022 m. gruodžio 31 d. Finansinių ataskaitų aiškinamajame rašte.

1. PASTABOS

Finansinės būklės ataskaitos pastabos

1. Gautinų mokesčių likutį sudarė iš Valstybinės mokesčių inspekcijos prie LR finansų ministerijos gautinų mokesčių sumos.

2. Gautinas sumas už turto naudojimą, parduotas prekės, turtą, paslaugas sudaro: gautinos patalpų nuomos, žemės nuomos ir infrastuktūros plėtros įmokų sumos, užregistruotos pagal viešojo sektoriaus subjektų pateiktas ataskaitas.

3. Sukauptas gautinas sumas sudaro: sukauptos gautinos sumos iš valstybės biudžeto, kurios buvo užregistruotos pagal asignavimų valdytojų pateiktas pažymas apie sukauptas finansavimo pajamas iš valstybės biudžeto, sukauptos gautinos pajamos iš mokesčių, sukauptos gautinos vietinių rinkliavų, turto nuomos ir kitos sukauptos gautinos sumos.

4. Kitas gautinas sumas sudaro: gautinos baudų, delspinigių, palūkanų ir rinkliavų sumos.

5. Pinigams priskirti Lietuvos komercinių bankų sąskaitose laikomi pinigai eurais.

Iždo apskaitoje užregistruotas pinigų likutis įšaldytoje sąskaitoje ir pinigų įšaldytoje sąskaitoje nuvertėjimas kurie buvo 2011 metais bankrutavusiame banke ,,SNORAS“.

6. Finansavimo sumų likutį sudarė iš valstybės biudžeto ir Europos sąjungos gautos ir nepervestos asignavimų valdytojams finansavimo lėšos.

7. Ilgalaikių įsipareigojimų sumą sudaro gautos paskolos investiciniams projektams finansuoti.

8. Trumpalaikių įsipareigojimų likutį sudaro ilgalaikių įsipareigojimų einamųjų metų dalis.

9. Sukauptas mokėtinas sumas sudaro: sukauptos mokėtinos finansavimo sumos, kurios buvo užregistruotos pagal asignavimų valdytojų pateiktas pažymas apie sukauptas finansavimo pajamas iš valstybės ir savivaldybės biudžeto, sukauptos mokėtinos sumos biudžetinėms įstaigoms, kurios pervedė gautas pajamas už teikiamas paslaugas ir turi teisę šias lėšas susigrąžinti ir kitos sukauptos grąžintinos sumos užregistruotos pagal Valstybinės mokesčių inspekcijos ataskaitą.

Veiklos rezultatų atskaitos pastabos

10. Mokesčių pajamos finansinėje ataskaitoje pripažinti ir užregistruoti pagal Valstybinės mokesčių inspekcijos pateiktas ataskaitas.

11. Pagrindinės veiklos kitas pajamas sudarė apskaičiuotos turto nuomos, patalpų pardavimo, rinkliavų, infrastruktūrinės plėtros įmokų pajamos ir kitų pajamų sumos.

12. Nuvertėjimo sąnaudas sudarė užregistruotas sukauptų pajamų iš baudų už administracinius nusižengimus nuvertėjimas.

13. Finansavimo sąnaudas sudarė savivaldybės biudžeto finansavimo sumos.

14. Kitas sąnaudas sudaro banko sąskaitų aptarnavimo mokesčiai.

15. Kitas veiklos pajamas sudaro baudų už administracinius nusižengimus ir delspinigių sumos.

16. Finansinės ir investicinės veiklos rezultato sumą sudarė palūkanų, mokestinių baudų, delspinigių pajamų ir palūkanų sąnaudos.

Bendra visų galiojančių savivaldybės tarybos priimtų sprendimų dėl garantijų suteikimo savivaldybės kontroliuojamiems subjektams suma 3 750 000,00 Eur. Savivaldybės kontroliuojamų subjektų prisiimtų skolinių įsipareigojimų, dėl kurių suteikta garantija, suma 697 584,79 Eur.

Atidėjinių, neapibrėžtųjų įsipareigojimų ir neapibrėžtojo turto iždas neturi.

Svarbių įvykių ar aplinkybių, kurios galėtų paveikti iždo veiklą finansinių ataskaitų sudarymo dieną nėra.

Administracijos direktorius Vladislav Kondratovič

Buhalterinės apskaitos skyriaus vedėja Janina Šakevičienė

|  |
| --- |
|  |